มีเพศสัมพันธุ์กับแฟน วันที่12 มิ.ย. 63 แต่ผมใส่ถุงยางอนามัย หลังจากนั้นก็เพศสัมพันธุ์กันอีก 2-3 ครั้ง ทุกครั้งผมใส่ถุงยางอนามัย ตั้งแต่นั้นมาจนถึงตอนนี้แฟนผมก็ไม่มีประจำเดือนมาได้ 2 เดือนกว่าแล้ว มีเพศสัมพันธุ์ล่าสุดวันที่ 16 ส.ค. 63 ก็ใส่ถุงยางอนามัย ประจำเดือนมาผิดปกติแฟนผมก็เลยซื้อยาสตรีเพ็ญภาคมากินได้ประมาณ 3 วัน ตั้งแต่วันอังคาร(18/8/63) แล้ววันนี้แฟนผมมีอาการเจ็บช่องคลอดเวลาฉี่ มีความเป็นไปได้มากไหมครับที่แฟนผมจะท้อง?
สวัสดีค่ะ ถุงยางอนามัยนั้น ไม่สามารถช่วยป้องกันการตั้งครรภ์ได้ 100% โดยจะมีโอกาสตั้งครรภ์ได้ประมาณ 2%-18% ดังนั้น หากประจำเดือนไม่มานาน 2 เดือนกว่าแล้ว ก็ควรตรวจหาการตั้งครรภ์ดูค่ะ ส่วนอาการเจ็บช่องคลอดขณะปัสสาวะนั้น ไม่สามารถบอกได้ว่าเกิดจากการตั้งครรภ์หรือไม่ค่ะแต่หากตรวจไม่พบการตั้งครรภ์ การที่ประจำเดือนยังไม่มา ก็อาจเกิดจากสาเหตุต่างๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย มีภาวะไทรอยด์ฮอร์โมนผิดปกติ เป็นต้น ส่วนอาการเจ็บช่องคลอดเวลาปัสสาวะ ก็อาจเกิดจากมีการติดเชื้อในช่องคลอด หรือมีบาดแผลจากการบาดเจ็บ หรือมีเนื้องอกอยู่ เป็นต้นดังนั้น หากตรวจไม่พบการตั้งครรภ์ อาจรอดูประจำเดือนต่อไปก่อน หากไม่มานานเกิน 3 เดือน ก็ควรไปพบแพทย์เพื่อตรวจหาสาเหตุค่ะ หรือหากอาการเจ็บช่องคลอดไม่หายเป็น เป็นมากขึ้น ก็ควรไปพบแพทย์เพื่อตรวจเช่นกันค่ะ